rejauldu/bengali-wikipedia huggingface dataset:
{{safesubst:db-deleted |namespace     =  |target        =  |nowelcome     =  |header        =  |header-text   =  |icon          = Image:Information icon4.svg |wizard        = yes |text          = হ্যালো এবং উইকিপিডিয়ায় আপনাকে স্বাগত। এই বিজ্ঞপ্তির আমি আপনাকে অবগত করতে চাই যে, আপনার তৈরি : পাতাটি উইকিপিডিয়া থেকে দ্রুত অপসারণ করা হয়েছে। এটি দ্রুত অপসারণ মানদণ্ডের নি৩ ধারায় করা হয়েছে, কারণ এটি সম্পূর্ণই একটি খালি পাতা। এই ভুক্তিটিতে একটি বাক্যও নেই। বহিঃসংযোগ, আরও দেখুন অনুচ্ছেদ, বইয়ের তথ্যসূত্র, বিষয়শ্রেণীর ট্যাগ, টেমপ্লেট ট্যাগ, আন্তঃউইকি সংযোগসমূহ, শিরোনাম ও অনুচ্ছেদের শিরোনামসমূহ অথবা কোনো নিবন্ধের বিষয় সম্পর্কে সংযুক্ত করার প্রচেষ্টাকে কোনো নিবন্ধ-উপাদান/বাক্য হিসেবে গণ্য করা হয় না। দ্ব্যর্থতা নিরসন পাতা এবং পুনর্নির্দেশনাগুলো এইক্ষেত্রে বিবেচনা করা হচ্ছে না। সংক্ষিপ্ত নিবন্ধের ন্যুনতম মানদন্ডসমূহের তথ্য জানার জন্য দয়া করে আমাদের অসম্পূর্ণতা পাতাটি দেখুন। অনুগ্রহ করে মনে রাখবেন যে নিবন্ধগুলি উল্লেখযোগ্য বিষয়গুলির উপর হতে হবে ও সেগুলোর বিষয়বস্তু যাচাই করার জন্য নির্ভরযোগ্য উৎসের তথ্যসূত্র প্রদান করতে হবে। }}
বিহার সরকারের সাংবিধানিক প্রধান হলেন রাজ্যপাল। যিনি ভারতের রাষ্ট্রপতি দ্বারা নিযুক্ত হন। নির্বাহী ক্ষমতা মুখ্যমন্ত্রী এবং তাদের মন্ত্রিসভার উপর নির্ভর করে। বিধানসভায় সংখ্যাগরিষ্ঠ রাজনৈতিক দল সরকার গঠন করে।  রাজ্যের আমলাতন্ত্রের প্রধান হলেন মুখ্য সচিব। যার অধীনে ভারতীয় প্রশাসনিক পরিষেবা, ভারতীয় পুলিশ পরিষেবা, ভারতীয় বন পরিষেবা এবং রাজ্য সিভিল সার্ভিসের বিভিন্ন শাখা থেকে কর্মকর্তাদের শ্রেণিবিন্যাস করা হয়। বিচার বিভাগের প্রধান বিচারপতি। বিহারে একটি হাইকোর্ট রয়েছে যা ১৯১৬ সাল থেকে কাজ করছে। সরকারের সকল দফতর রাজ্যের রাজধানী পাটনায় অবস্থিত।  রাজ্যটি প্রশাসনিকভাবে ৯টি বিভাগ এবং ৩৮টি জেলায় বিভক্ত। শহরাঞ্চলের প্রশাসনের জন্য বিহারে ১২টি পৌরসভা, ৪৯ টি নগর পরিষদ, এবং ৮০টি নগর পঞ্চায়েত রয়েছে।   তথ্যসূত্র   বহিঃসংযোগ  বিষয়শ্রেণী:ভারতের রাজ্য ও কেন্দ্রশাসিত অঞ্চল বিষয়শ্রেণী:বঙ্গের প্রাচীন রাজ্য বিষয়শ্রেণী:১৯১২-এ ভারতে প্রতিষ্ঠিত বিষয়শ্রেণী:বিহার
অ্যালিস মুর হববার্ড (৭ জুন ১৮৬১ – ৭ মে ১৯১৫) একজন বিশিষ্ট মার্কিন নারীবাদী ও লেখক ছিলেন। তিনি এবং তার স্বামী এলবার্ট হববার্ড, রয়ক্রফট আন্দোলনের নেতৃস্থানীয় ব্যক্তিত্ব ছিলেন। এটি ইংল্যান্ডের শিল্প ও কারুশিল্প আন্দোলনের সমসাময়িক একটি শাখা ছিল। মুর হববার্ড রয়ক্রফট সমষ্টির সাধারণ ব্যবস্থাপক ছিলেন এবং রয়ক্রফট ইন পরিচালনার দায়িত্বও পালন করেন। তিনি রয়ক্রফট স্কুল ফর বয়েজের প্রধান শিক্ষিকা হিসেবেও কাজ করেছেন।  অ্যালিস লুয়ান মুর নিউ ইয়র্কের ওয়েলস শহরে জন্মগ্রহণ করেন। তার পিতা-মাতা ছিলেন ওয়েলকাম মুর ও মেলিন্ডা বুশ। তিনি একজন স্কুলশিক্ষক ছিলেন এবং পরে এলবার্ট হববার্ডের সাথে পরিচিত হন। হববার্ড তখন বিবাহিত এবং তিনি পেশায় সাবান বিক্রেতা ও দার্শনিক ছিলেন। তাদের সম্পর্কের কারণে বিতর্ক তৈরি হয় এবং ১৮৯৪ সালে তিনি তার কন্যা মিরিয়াম এলবার্টা হববার্ডের (১৮৯৪–১৯৮৫) জন্ম দেন। পরে ১৯০৪ সালে তারা বিবাহবন্ধনে আবদ্ধ হন।  ৩ মার্চ ১৯১৩ সালে, হববার্ড ওয়াশিংটন, ডি.সি. ভোটাধিকারবাদী পদযাত্রায় অংশগ্রহণ করেন।  ১৯১৫ সালের মে মাসে, হববার্ড দম্পতি প্রথম বিশ্বযুদ্ধ চলাকালীন ইউরোপ ভ্রমণের সময় আরএমএস লুসিতানিয়া ডুবে যাওয়ার ফলে মৃত্যুবরণ করেন। তারা মূলত যুদ্ধের সংবাদ সংগ্রহ এবং কাইজার উইলহেম দ্বিতীয়-এর সাক্ষাৎকার নেওয়ার উদ্দেশ্যে যাত্রা করেছিলেন।  নির্বাচিত গ্রন্থসমূহ  জাস্টিনিয়ান অ্যান্ড থিওডোরা, ১৯০৬; এলবার্ট হববার্ডের সাথে  উইমেন্স ওয়ার্ক, ১৯০৮  লাইফ লেসনস, ১৯০৯  দ্য বেসিস অব ম্যারেজ, ১৯১০, এতে সোফি আইরিন লোয়েব কর্তৃক হববার্ডের একটি সাক্ষাৎকার অন্তর্ভুক্ত রয়েছে  দ্য মিথ ইন ম্যারেজ, ১৯১২  আরও দেখুন  বার্থা ক্রফোর্ড হববার্ড ইস্ট অরোরা, নিউ ইয়র্ক  তথ্যসূত্র  বহিঃসংযোগ       অ্যালিস হববার্ডের জীবনী দ্য লুসিতানিয়া রিসোর্স-এ১  বিষয়শ্রেণী:১৮৬১-এ জন্ম বিষয়শ্রেণী:১৯১৫-এ মৃত্যু বিষয়শ্রেণী:মার্কিন শিল্পকলা বিষয়শ্রেণী:মার্কিন নারী অধিকার কর্মী বিষয়শ্রেণী:শিল্প ও কারুশিল্প আন্দোলন বিষয়শ্রেণী:এমারসন কলেজের প্রাক্তন শিক্ষার্থী বিষয়শ্রেণী:আরএমএস লুসিতানিয়ার মৃত্যু বিষয়শ্রেণী:নিউ ইয়র্ক (রাজ্য) থেকে লেখক বিষয়শ্রেণী:ওয়েলস, নিউ ইয়র্কের মানুষ বিষয়শ্রেণী:মার্কিন নারী ভোটাধিকার আন্দোলনকর্মী বিষয়শ্রেণী:নিউ ইয়র্ক (রাজ্য) থেকে কর্মী
অভিজিৎ সিনহা (জন্ম ১৯৬৭), যিনি রানা নামেও পরিচিত, পশ্চিমবঙ্গের একজন ভারতীয় রাজনীতিবিদ। তিনি বীরভূম জেলার লাভপুর বিধানসভা কেন্দ্র থেকে পশ্চিমবঙ্গ বিধানসভার সদস্য। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  সিনহা পশ্চিমবঙ্গের বীরভূম জেলার নানুরের বাসিন্দা। তিনি প্রয়াত অভয় প্রসাদ সিনহার ছেলে। তিনি ১৯৯২ সালে কলকাতা বিশ্ববিদ্যালয় থেকে সমাজকর্মে স্নাতকোত্তর ডিপ্লোমা সম্পন্ন করেন।   কর্মজীবন  ২০২১ সালের পশ্চিমবঙ্গ বিধানসভা নির্বাচনে সিনহা সর্বভারতীয় তৃণমূল কংগ্রেসের প্রতিনিধিত্ব করে লাভপুর বিধানসভা কেন্দ্র থেকে জয়ী হন। তিনি ১০৮,৪২৩ ভোট পেয়ে তার নিকটতম প্রতিদ্বন্দ্বী ভারতীয় জনতা পার্টির বিশ্বজিৎ মণ্ডলকে ১৭,৯৭৫ ভোটের ব্যবধানে পরাজিত করেন।   তথ্যসূত্র   বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বীরভূম জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম
আরিয়েল স্ট্যানলি পেকেস (, জন্ম ১৯৪৯) মার্কিন যুক্তরাষ্ট্রের হার্ভার্ড বিশ্ববিদ্যালয়ের অর্থশাস্ত্রে টমাস অধ্যাপক। তিনি অর্থমিতি ও শিল্প সংগঠন বিষয়ে বিশেষায়িত গবেষণা করেন। তিনি অর্থমিতিক সমাজ (একোনোমেট্রিক সোসাইটি) ও মার্কিন কলা ও বিজ্ঞান অ্যাকাডেমির বিশিষ্ট সভ্য (ফেলো)। এছাড়া তিনি ১৯৮৮ সালে ফ্রিশ পদক, ২০১৭ সালে জঁ-জাক লাফোঁ পুরস্কার, ২০১৮ সালে বিবিভিএ ফাউন্ডেশন জ্ঞানের সীমান্ত পুরস্কার এবং ২০২২ সালে এরভিন প্লাইন নেমার্স পুরস্কার বিজয় করেছেন। ২০১৭ সালে তিনি মার্কিন জাতীয় বিজ্ঞান অ্যাকাডেমির সদস্য নির্বাচিত হন। তিনি ২০০৭ সালে শিল্প সংগঠনের বিশিষ্ট সভ্য ছিলেন। ২০১৯ সালে তিনি মার্কিন অর্হতনৈতিক সংঘের বিশিষ্ট সভ্য পদে নিয়োগ পান।  আরিয়েলের গবেষণার মূল বিষয় হলো পরিবেশ ও নীতির পরিবর্তনের প্রতি বাজারের প্রতিক্রিয়া বিশ্লেষণের পদ্ধতি উদ্ভাবন করা এবং এই সরঞ্জামগুলিকে বিভিন্ন শিল্পখাতের উপর প্রয়োগ করা। তাঁর বিএলপি ও অলি-পেকেস পদ্ধতিগুলি চাহিদা প্রাক্কলন ও উৎপাদন অপেক্ষক বিশ্লেষণে প্রভাব রেখেছে।   তথ্যসূত্র    বহিঃসংযোগ   Professor Pakes's webpage at Harvard  BLP on JSTOR  Olley and Pakes on JSTOR  বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জেরুসালেমের হিব্রু বিশ্ববিদ্যালয়ের উচ্চশিক্ষায়তনিক কর্মচারী বিষয়শ্রেণী:উইসকন্সিন-ম্যাডিসন বিশ্ববিদ্যালয়ের শিক্ষক বিষয়শ্রেণী:ইয়েল বিশ্ববিদ্যালোয়ের শিক্ষক বিষয়শ্রেণী:হার্ভার্ড বিশ্ববিদ্যালোয়ের শিক্ষক বিষয়শ্রেণী:অর্থমিতিক সমাজের বিশিষ্ট সভ্য বিষয়শ্রেণী:কানাডীয় অর্থনীতিবিদ বিষয়শ্রেণী:মার্কিন অর্থনীতিবিদ বিষয়শ্রেণী:ব্যষ্টিক অর্থমিতিবিদ বিষয়শ্রেণী:জেরুসালেমের হিব্রু বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
ডান|থাম্ব| ইউক্রেনের নভোমোসকভস্কে কাঠের হোলি ট্রিনিটি ক্যাথেড্রাল ১৭৭৮ সালে পেরেক ছাড়াই নির্মিত দ্য ক্যাথেড্রাল (ইউক্রেনীয়: Собор ) ওলেস হনচারের ১৯৬৮ সালের একটি উপন্যাস। এটি হোনচারের সবচেয়ে পরিচিত উপন্যাস ছিল কিন্তু ব্রেজনেভ শাসনের দ্বারা তাকে নিন্দার মুখে পড়তে দেখা যায়। বইটি প্রাথমিকভাবে সমাদৃত হয়েছিল এবং শিক্ষার্থীদের মধ্যে ব্যাপকভাবে জনপ্রিয় হয়েছিল। উপন্যাসের আকস্মিক সমালোচনার পর, সাহিত্যের ছাত্রদের একটি দল উপন্যাসের প্রতিরক্ষার আয়োজন করে, যার ফলে কেজিবি থেকে নজরদারি এবং প্রতিশোধ নেওয়া হয়। Tomasz Kamusella, Krzysztof Jaskułowski Nationalisms Today 2009 3039118838 p244 "According to the KGB, students called Honchar's novel 'an epoch-making book' which was 'widely read, even during classes..." রাশিয়ান ভাষায় একটি পরিকল্পিত অনুবাদ বন্ধ করা হয়েছিল এবং ইউক্রেনীয় সংস্করণ প্রত্যাহার করা হয়েছিল। শিরোনামযুক্ত ক্যাথেড্রালটি ইউক্রেনের নোভোমোসকভস্কে পবিত্র ট্রিনিটি ক্যাথেড্রালের গল্পের উপর ভিত্তি করে তৈরি করা হয়েছিল। Kamusella op.cit. রোমান-গেজেটা সংখ্যা ৭, ১৯৮৭-এ রাশিয়ান ভাষায় প্রকাশিত।   আরও দেখুন    ইউক্রেনীয় ভাষার কবিদের তালিকা  ইউক্রেনীয় ভাষার লেখকদের তালিকা  ইউক্রেনীয় সাহিত্য   বহিঃসংযোগ    হোনচারের "সোবর" ইউক্রেনীয় ভাষায় প্রকাশিত হবে, ড. রোমান সোলচানিকের    তথ্যসূত্র   বিষয়শ্রেণী:ইউক্রেনীয় ভাষার বই বিষয়শ্রেণী:ইউক্রেনীয় উপন্যাস বিষয়শ্রেণী:১৯৬৮-এর উপন্যাস বিষয়শ্রেণী:১৯৬৮-এর বই বিষয়শ্রেণী:বিবাচনকৃত বই বিষয়শ্রেণী:ভারতের পটভূমিতে উপন্যাস
গাজীপুর জেলার ইউনিয়ন পরিষদসমূহ হচ্ছে বাংলাদেশের মধ্যাঞ্চলের ঢাকা বিভাগের গাজীপুর জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটি ১টি সিটি কর্পোরেশন, ৫টি উপজেলা, ০৭টি থানা, ০৩টি পৌরসভা, ৪৩টি ইউনিয়ন পরিষদ, ৮১৪টি মৌজা এবং ১,১৪৬টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:  কালিয়াকৈর উপজেলা  ফুলবাড়িয়া ইউনিয়ন  চাপাইর ইউনিয়ন  বোয়ালী ইউনিয়ন  মৌচাক ইউনিয়ন  শ্রীফলতলী ইউনিয়ন  আটাবহ ইউনিয়ন  সূত্রাপুর ইউনিয়ন  ঢালজোড়া ইউনিয়ন  মধ্যপাড়া ইউনিয়ন  কালীগঞ্জ উপজেলা  তুমুলিয়া ইউনিয়ন  মোক্তারপুর ইউনিয়ন  নাগরী ইউনিয়ন  বক্তারপুর ইউনিয়ন  জাঙ্গালিয়া ইউনিয়ন  বাহাদুরশাদী ইউনিয়ন  জামালপুর ইউনিয়ন  কাপাসিয়া উপজেলা  কাপাসিয়া ইউনিয়ন  তরগাঁও ইউনিয়ন  রায়েদ ইউনিয়ন  সিংহশ্রী ইউনিয়ন  বারিষাব ইউনিয়ন  টোক ইউনিয়ন  কড়িহাতা ইউনিয়ন  সন্মানিয়া ইউনিয়ন  ঘাগটিয়া ইউনিয়ন  দূর্গাপুর ইউনিয়ন  চাঁদপুর ইউনিয়ন  গাজীপুর সদর উপজেলা  মির্জাপুর ইউনিয়ন  ভাওয়াল গড় ইউনিয়ন  পিরুজালী ইউনিয়ন  বাড়ীয়া ইউনিয়ন  শ্রীপুর উপজেলা  মাওনা ইউনিয়ন  গাজীপুর ইউনিয়ন  তেলিহাটী ইউনিয়ন  বরমী ইউনিয়ন  কাওরাইদ ইউনিয়ন  গোসিংগা ইউনিয়ন  রাজাবাড়ী ইউনিয়ন  প্রহলাদপুর ইউনিয়ন   তথ্যসূত্র   বিষয়শ্রেণী:বাংলাদেশের স্থানীয় সরকার
বাগাতিপাড়া থানা বাংলাদেশের নাটোর জেলার অন্তর্গত বাগাতিপাড়া উপজেলার একটি থানা।   পটভূমি  ১৯০৬ খ্রিস্টাব্দে বাগাতিপাড়া থানা প্রতিষ্ঠা লাভ করে।   প্রশাসনিক এলাকাসমূহ  বাগাতিপাড়া উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম বাগাতিপাড়া থানার অধীন।  পৌরসভা:  বাগাতিপাড়া  ইউনিয়নসমূহ:  ১নং পাঁকা  ২নং জামনগর  ৩নং বাগাতিপাড়া  ৪নং দয়ারামপুর  ৫নং ফাগুয়াড়দিয়াড়   আরও দেখুন   বাগাতিপাড়া উপজেলা  নাটোর জেলা   তথ্যসূত্র    বহিঃসংযোগ   বিষয়শ্রেণী:নাটোর জেলার থানা বিষয়শ্রেণী:বাগাতিপাড়া উপজেলা
যাত্রাপুর কুড়িগ্রাম সদর উপজেলার একটি ইউনিয়ন। এটি ৯ নম্বর ইউনিয়ন। কুড়িগ্রাম শহর থেকে প্রায় ১০ কিলোমিটার পূর্বদিকে অবস্থিত। ব্রহ্মপুত্র নদের কোল ঘেসে এই ইউনিয়ন টি গড়ে উঠেছে । এতে ৯ টি ওয়ার্ড রয়েছে। বর্তমান নির্বাচিত চেয়ারম্যান হিসেবে দায়িত্ব পালন করছেন জনাব মোঃ আইয়ুব আলী সরকার।  যোগাযোগব্যবস্থা স্থানীয় লোকজন ব্যাটারিচালিত অটোরিক্সা ব্যবহার করে। প্রতিদিন শহরের বাসস্ট্যান্ড, শাপলা এবং ঘোষপাড়া থেকে এই অটোরিক্সা গুলো ছাড়ে। সময় লাগে ক্ষেত্র বিশেষে ২০-৩০ মিনিট। মোটরবাইকে সময় লাগে ১৫-২০ মিনিট।  তথ্যসূত্র
হ্যারল্ড সনি লাডো (১৯৪৫-১৯৭৩) ক্যারিবীয়-কানাডীয় লেখক। ১৯৭২ সালে প্রকাশিত হয় তার প্রথম উপন্যাস নো পেইন লাইক দিস বডি। মহাজ্ঞানী গৌতম বুদ্ধের লব্ধ জ্ঞান ‘There is no pain’-কে আশ্রয় করে রচিত এই উপন্যাসের লেখক হ্যারল্ড ১৯৭৩ সালে দেশের বাড়িতে মায়ের সাথে দেখা করতে গেলে খুন হন। টরন্টো বিশ্ববিদ্যালয়ের মিসিসাগা ক্যাম্পাসে ক্রিয়েটিভ রাইটিং-এর জন্য হ্যারল্ডের নামে একটি পুরস্কার চালু আছে বর্তমানে। ২০১৭ সালের সেপ্টেম্বর মাসে প্রকাশিত অধ্যাপক নিক মাউন্টের লেখা '‘অ্যারাইভাল : দ্য স্টোরি অব ক্যানলিট’' [আনানসি, টরন্টো] গ্রন্থের প্রথম অধ্যায়ে হ্যারল্ডের নাম ও বিস্তারিত ভূমিকা দেখে বর্তমান লেখকের আগ্রহ জাগে অভিবাসী অকালপ্রয়াত এই লেখকের সম্পর্কে। নিক লিখছেন, ‘পূর্বের অন্যান্য সব কিছুর থেকে ভিন্ন কানাডীয় সাহিত্যের যে বিস্ফোরণ ঘটেছিল হারল্ড লাডো ছিলেন সেটির অবিচ্ছেদ্য অংশ’। [পৃ : ৫]   জীবন তিনি কানাডায় আসেন ১৯৬৮ সালে। দারিদ্র্যক্লিষ্ট হ্যারল্ড তেইশ বছর বয়সে স্ত্রী-পুত্র নিয়ে টরন্টো বিশ্ববিদ্যালয়ে ইংরেজি সাহিত্য পড়তে এই বিদেশ-বিভূঁইয়ে পাড়ি জমান। হ্যারল্ড টরন্টোতে আসার আগেই বিয়ে করেন। ওর স্ত্রী র‌্যাচেল সিং হ্যারল্ডের চেয়ে পাঁচ-ছয় বছরের বড়ো ছিলেন। র‌্যাচেলের প্রথম স্বামী খুন হলে পরে হ্যারল্ডের সাথে তার বিয়ে হয়। তখন র‌্যাচেল দুই সন্তানের মা। বিয়ের পর র‌্যাচেল ও হ্যারল্ডের আরও দুটি সন্তান হয়।  উপন্যাস  নো পেইন লাইক দিস বডি (১৯৭২)  ইয়েসটারডেজ (১৯৭৩)  হ্যারল্ড সনি লাডোকে নিয়ে বই  ডেনিস লী অকাল প্রয়াত বন্ধু হ্যারল্ডকে নিয়ে দীর্ঘ এক কবিতা লিখলেন। ১৯৭৬ সালে সেটি দ্য ডেথ অব হ্যারল্ড লাডো নামে পুস্তিকা আকারে প্রকাশিত হয়।  কবি ও লেখক পিটার সাচ লিখলেন দীর্ঘ এক রচনা। প্যানক্যারিবিয়ান ডট কমে বর্তমানে লভ্য সে রচনাটির নাম '‘দ্য শর্ট লাইফ অ্যান্ড সাডেন ডেথ অব হ্যারল্ড লাডো’'।   তথ্যসূত্র   বিষয়শ্রেণী:কানাডীয় সাহিত্যিক বিষয়শ্রেণী:১৯৪৫-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:২০শ শতাব্দীর কানাডীয় ঔপন্যাসিক বিষয়শ্রেণী:২০শ শতাব্দীর পুরুষ লেখক বিষয়শ্রেণী:কানাডীয় হিন্দু বিষয়শ্রেণী:ত্রিনিদাদ ও টোবাগোর হিন্দু
সাম্যবাদী সংস্থা ( ) ছিল ভারতের পশ্চিমবঙ্গের একটি রাজনৈতিক দল । এটি ১৯৫০ সালে বিপ্লবী সমাজতান্ত্রিক দলের পশ্চিমবঙ্গ শাখায় বিভক্ত হওয়ার পরে গঠিত হয়েছিল। সাম্যবাদী সংস্থার নেতৃত্বে ছিলেন প্রমোদ সিনহা রায় এবং এন. সমাজপতি। ১৯৫৪ সালে সংগঠনটি আরও দুটি গ্রুপের সাথে একীভূত হয়ে ইউনাইটেড মার্ক্সবাদী লীগ গঠন করে (পরে নাম পরিবর্তন করে কমিউনিস্ট লীগ)।Sadasivan, S. N. Party and Democracy in India. New Delhi: Tata McGraw-Hill, 1977. pp. 45, 84   তথ্যসূত্র   বিষয়শ্রেণী:১৯৫১-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের বিলুপ্ত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:১৯৫১-এ প্রতিষ্ঠিত রাজনৈতিক দল বিষয়শ্রেণী:১৯৫২-এ বিলুপ্ত রাজনৈতিক দল
পাইকিয়াসোথি সারাভানামুত্তু স্টেডিয়াম, কলম্বো ওভাল বা পি. সারা বা শুধুই পিএসএস (, ) শ্রীলঙ্কার কলম্বোয় অবস্থিত বহু-ব্যবহারের উপযোগী স্টেডিয়াম। বর্তমানে এখানে অধিকাংশ সময়ই ক্রিকেট খেলার জন্য ব্যবহার করা হয়। এর আসন সংখ্যা ১৫,০০০ এবং ১৯৮২ সালে প্রথমবারের মতো টেস্ট খেলা অনুষ্ঠিত হয়। ১৯৪৫ সালে কলম্বো ওভাল নামে এ স্টেডিয়ামটি প্রতিষ্ঠা করা হয়। পরবর্তীতে ১৯৭৭ সালে সাবেক সরকারী কর্মকর্তা ও শ্রীলঙ্কা ক্রিকেট কন্ট্রোল বোর্ডের প্রথম সভাপতি পাইকিয়াসোথি সারাভানামুত্তু’র নামানুসারে এ স্টেডিয়ামের পুণঃনামকরণ হয়েছে।   ইতিহাস  ১৯৮২ সালে সফরকারী ইংল্যান্ডের বিপক্ষে শ্রীলঙ্কার টেস্ট ক্রিকেটের ইতিহাসে উদ্বোধনী টেস্ট আয়োজনের সুযোগ পায় পি. সারাভানামুত্তু স্টেডিয়াম। ৩ নভেম্বর, ১৯৮৪ তারিখে সফরকারী নিউজিল্যান্ডের বিপক্ষে অরবিন্দ ডি সিলভা অপরাজিত ৫০* রানসহ ২ ক্যাচ নেন ও ম্যান অব দ্য ম্যাচের পুরস্কার পান।"Statsguru – PA de Silva – ODIs – Match/series awards list". Cricinfo. Retrieved 17 February 2017 এরফলে তার এ প্রচেষ্টা শ্রীলঙ্কার জন্য এ মাঠে গুরুত্ব বৃদ্ধিতে অসম্ভব ভূমিকা রাখে। ১৯৮৫ সালে সফরকারী ভারতের বিপক্ষে এ মাঠে শ্রীলঙ্কা তাদের প্রথম টেস্ট জয় করে। তুলনামূলকভাবে এটি ছোট মাঠ। অর্ধেকই নিচু স্তরের স্ট্যান্ড ও অর্ধেক ঘাসে পূর্ণ। ১৯৪৮ সালে ইংল্যান্ড যাবার প্রাক্কালে অস্ট্রেলিয়া দলকে নিয়ে ডন ব্র্যাডম্যান এ মাঠে খেলেন। ১৯৯৪ সাল পর্যন্ত এখানে নিয়মিতভাবে আন্তর্জাতিক খেলা হতো। কিন্তু পরবর্তী আট বছর কোন খেলাই হয়নি। ২০০২ সালে অস্ট্রেলিয়া বনাম পাকিস্তানের মধ্যকার টেস্ট সিরিজে নিরপেক্ষ মাঠ হিসেবে ব্যবহৃত হয়। ২২ অক্টোবর, ২০১৫ তারিখে সর্বশেষ টেস্ট অনুষ্ঠিত হয়। এতে সফরকারী ওয়েস্ট ইন্ডিজের বিপক্ষে শ্রীলঙ্কা দল জয়ী হয়।"Saravanamuttu Stadium"। ESPN Cricinfo। ১৭ জুন ২০১১। সংগৃহীত ২০ ফেব্রুয়ারি, ২০১৭। এ পর্যন্ত এখানে ১৫টি টেস্ট খেলা,"Saravanamuttu Stadium: Test Matches"। ESPN Cricinfo। ১৭ জুন ২০১১। ২০ ফেব্রুয়ারি, ২০১৭। ১২টি একদিনের আন্তর্জাতিক ও একটি টি২০ অনুষ্ঠিত হয়েছে।  এ মাঠে সর্বোচ্চ অপরাজিত ২৭৪* রান তুলেন স্টিফেন ফ্লেমিং।Statsguru: Stephen Fleming, Cricinfo, 20 February 2017. ২০০২ সালে শেন ওয়ার্ন পাকিস্তানের বিপক্ষে ৭/৯৪ বোলিং পরিসংখ্যান দাঁড় করান যা এ মাঠে সেরা বোলিং।"Australia v Pakistan Test Series – 1st Test Australia v Pakistan (2002)". ESPNcricinfo. Retrieved 20 February 2017.   ব্যবহার  তামিল ইউনিয়ন ক্রিকেট ও অ্যাথলেটিক ক্লাবের প্রধান অনুশীলনী মাঠ এটি। শ্রীলঙ্কার গ্রীষ্মকালীন টেস্ট সময়সূচী অনুযায়ী প্রতি বছরই একটি টেস্ট খেলা পি. সারা ওভালে আয়োজিত হয়। তবে, ২০১১ সালে শ্রীলঙ্কা বনাম অস্ট্রেলিয়ার মধ্যকার টেস্ট খেলা পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত হলে এ মর্যাদা থেকে বঞ্চিত হয় স্টেডিয়ামটি। বহু-ব্যবহারের ক্রীড়া কর্মকাণ্ড পরিচালনার জন্যে এখানে একটি সাঁতার কমপ্লেক্স ও ব্যাডমিন্টন মাঠ রয়েছে।   তথ্যসূত্র    আরও দেখুন   অরবিন্দ ডি সিলভা  টেস্ট ক্রিকেট মাঠের তালিকা  বাংলাদেশ ও শ্রীলঙ্কার মধ্যকার টেস্ট ম্যাচের তালিকা   বহিঃসংযোগ    Cricinfo profile on P. Sara  বিষয়শ্রেণী:শ্রীলঙ্কার স্টেডিয়াম বিষয়শ্রেণী:শ্রীলঙ্কায় টেস্ট ক্রিকেট মাঠ বিষয়শ্রেণী:শ্রীলঙ্কায় বহু-উদ্দেশ্যে ব্যবহৃত স্টেডিয়াম বিষয়শ্রেণী:কলম্বোয় ক্রিকেট মাঠ বিষয়শ্রেণী:১৯৪৫-এ প্রতিষ্ঠিত বিষয়শ্রেণী:শ্রীলঙ্কার ক্রিকেট মাঠ
কাইন সান্তোস (জন্ম ৫ এপ্রিল, ১৯৯৮), যিনি সচরাচর কাইন নামে পরিচিত, একজন কানাডিয়ান ড্র্যাগ কুইন, যিনি কানাডাস ড্র্যাগ রেস-এর প্রথম মৌসুমে প্রতিদ্বন্দ্বিতা করার জন্য সর্বাধিক পরিচিত।Kevin Ritchie, "Canada’s Drag Race contestant Kyne on math, harsh critiques, and getting the 'villain edit'" . The Georgia Straight, July 11, 2020.   প্রাথমিক জীবন  সান্তোসের জন্ম ফিলিপাইনের ম্যানিলায় । তিনি ফিলিপিনো বংশোদ্ভূত।  ৫ বছর বয়সে তিনি তার বাবা-মায়ের সাথে কানাডার অন্টারিওর কিচেনারে চলে আসেন।  ২০২১ সালে তিনি ওয়াটারলু বিশ্ববিদ্যালয় থেকে গণিত বিষয়ে স্নাতক ডিগ্রি অর্জন করেন, যেখানে তার মুখ্য অধীত বিষয় ছিল গাণিতিক ফিন্যান্স।    পেশাজীবন  কানাডাস ড্র্যাগ রেস-এ প্রতিদ্বন্দ্বিতা করার আগে থেকেই, কাইন সেলাই এবং পরচুলা নকশা করার উপর টিউটোরিয়াল সিরিজ প্রকাশ করার কারণে ড্র্যাগ অনুরাগীদের কাছে [ইউটিউবে পরিচিত ছিলেন।  কাইন ড্র্যাগে she/her এবং ড্র্যাগের বাইরে he/him সর্বনাম ব্যবহার করেন।  যদিও কাইন কানাডার ড্র্যাগ রেস থেকে দ্বিতীয় পর্বে বাদ পড়েছিলেন এবং তার আত্মবিশ্বাসকে কিছু দর্শক ঔদ্ধত্য হিসাবে দেখায় তিনি "ভিলেন এডিট" পেয়েছিলেন, তবুও তিনি পরবর্তীতে সোশ্যাল মিডিয়ায় একটি জনপ্রিয় ব্যক্তিত্ব হয়ে ওঠেন। ড্র্যাগ পোশাকে গণিত টিউটোরিয়ালের একটি জনপ্রিয় সিরিজ দিয়ে টিকটকে ৮০০,০০০ এরও বেশি ফলোয়ার অর্জন করেন তিনি। গণিতের ভিডিওগুলির মধ্যে রয়েছে সাধারণ গাণিতিক ধারণা যেমন পাই এবং গুগল সম্পর্কে সহজবোধ্য উপস্থাপনা, গাণিতিক ধাঁধা এবং মিম, এবং খবরে গণিতের ব্যবহারের গভীর বিশ্লেষণ। এর মধ্যে কোভিড-১৯ মহামারী এবং জাতি-ভিত্তিক অপরাধের পরিসংখ্যানের মতো বিষয়গুলিতে খারাপ প্রতিবেদনের সংখ্যাগত ত্রুটিগুলি তুলে ধরাও অন্তর্ভুক্ত ছিল।  সান্তোস তার গণিত টিউটোরিয়ালগুলিকে মজাদার এবং বিনোদনমূলক উপায়ে গণিত উপস্থাপনের আকাঙ্ক্ষা দ্বারা অনুপ্রাণিত বলে বর্ণনা করেছেন। এছাড়াও, তিনি বাধা ভাঙার আকাঙ্ক্ষা দ্বারা অনুপ্রাণিত হয়েছিলেন, যার মধ্যে ছিল এলজিবিটিকিউ ব্যক্তিরা গণিত ও বিজ্ঞানে সফল হতে পারে না এমন সাধারণ ধারণার বিরুদ্ধে কাজ করা এবং মানুষ বিশ্লেষণাত্মক বা সৃজনশীল হতে পারে কিন্তু উভয়ই হতে পারে না এমন ব্যাপক ধারণার একটি বিপরীত উদাহরণ তুলে ধরা।  ২০২১ সালের জানুয়ারিতে, সান্তোস চলমান "ইট গেটস বেটার প্রোজেক্ট"-এর জন্য একটি নতুন ভিডিওতে তার প্রকাশ্যে আসার গল্পও শেয়ার করেছিলেন।  ২০২৩ সালে কাইন ফোর্বস ৩০ আন্ডার ৩০ লোকাল: টরন্টো তালিকার অংশ হিসেবে মনোনীত হন।   তথ্যসূত্র   বিষয়শ্রেণী:ওয়াটারলু বিশ্ববিদ্যালয়ের প্রাক্তন শিক্ষার্থী বিষয়শ্রেণী:কানাডীয় টিকটকার বিষয়শ্রেণী:কানাডীয় গণিতবিদ বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:উৎসবিহীন তথ্যসহ সকল নিবন্ধ
মনোরঞ্জন সেন (মৃত্যু: ৫ মে ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। গুপ্ত বিপ্লবী দল ইন্ডিয়ান রিপাবলিকান আর্মির তিনি সদস্য ছিলেন। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর ২২ এপ্রিল তারিখে সংঘটিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন।  কালারপোলে সংঘর্ষ  বিদ্রোহীদের মূল অংশ থেকে বিচ্ছিন্ন হয়ে পলাতকরা ছোট ছোট দলে বিভক্ত হয়ে সরকারের ক্ষমতার পৃথক কেন্দ্রগুলিতে আক্রমণ করার পরিকল্পনা করেছিল। স্বদেশরঞ্জন রায়, রজতকুমার সেন, দেবপ্রসাদ গুপ্ত, মনোরঞ্জন সেন প্রভৃতি ছয়জন যুবককে নিয়ে গঠিত এমনই একটি ছোট্ট দল ১৯৩০ সালের ৬ মে ইউরোপিয়ান ক্লাবে আক্রমণের জন্য পৌঁছান।  কর্ণফুলী নদীর তীরে একটি শ্যাম্পানে কিছু লোকের সন্দেহজনক গতিবিধির খবর কোতোয়ালি থানায় পৌঁছায় এবং কয়েকজন সশস্ত্র লোক নিয়ে কয়েকজন অফিসার একটি নৌকায় ছুটে আসে এবং যুবকদের অনুসরণ করে লাম্বুর হাটে অবতরণ করে।  পুলিশের নৌকা যখন স্রোতের মাঝখানে পৌঁছে গেল তখন তাদের ওপর টর্চ জ্বালিয়ে দেওয়া হলো। ধাওয়া করা লোকজন নদীর ওপারে পৌঁছে যায় এবং পুলিশ দেখতে পায় যে এরকম পাঁচ-ছয়জন লোক নদীর তীর থেকে কালারপোলের দিকে চলে যাচ্ছে।  ইউনিয়ন বোর্ডের সভাপতি, একজন মোহাম্মদসহ গ্রামবাসীরা লক্ষ্য করেন যে ছয়জন লোক গ্রামের রাস্তা দিয়ে তাড়াহুড়ো করে চলে যাচ্ছে। তারা বিভিন্ন পোশাক পরেছিল এবং প্রত্যেকের হাতে একটি পিস্তল ছিল বলে মনে হয়েছিল। পলাতকদের গ্রামবাসীরা ঘনিষ্ঠভাবে অনুসরণ করেছিল এবং অদ্ভুত ক্রসিংগুলিতে চ্যালেঞ্জ জানিয়েছিল। তারা গ্রেপ্তার এড়াতে কয়েকটি গুলি ছুড়েছিল যা দুর্ঘটনাক্রমে কয়েক মিনিটের ব্যবধানে দু'জনকে হত্যা করেছিল।  প্রসন্ন বড়ুয়া নামে এক কনস্টেবল তাদের একজনকে গ্রেপ্তার করতে গিয়ে গুলিবিদ্ধ হন, যার প্রভাবে ৯ মে মধ্যরাতের ঠিক পরে তিনি মারা যান। পুলিশের দলটি জুলদা নামে একটি জায়গায় পৌঁছেছিল, যেখানে তাদের বাঁশের ঝাঁক বা একটি বাঁশের বাগান দেখানো হয়েছিল যেখানে চারজনকে একে অপরের খুব কাছাকাছি মাটিতে পড়ে থাকতে দেখা গেছে। দিনের আলো ফোটার একটু আগে সমীরপুর গ্রামে কিছুক্ষণ ধরে গুলি বিনিময় হয় এবং বাঁশের বাগান থেকে গোলাগুলি পুরোপুরি বন্ধ হয়ে যায়। ভোরবেলা পুলিশ যুবকদের আশ্রয়স্থলে পৌঁছে দেখতে পায় দেবপ্রসাদ, রজত ও মনোরঞ্জন তিনজন ইতোমধ্যে মৃত এবং চতুর্থ স্বদেশ মুমূর্ষু অবস্থায় রয়েছে। জানা গেছে, গ্রেপ্তার এড়াতে ওই চার যুবক নিজেদের গুলি করে আত্মহত্যা করে।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৪৮, ত্রৈলোক্যনাথ চক্রবর্তী, জেলে ত্রিশ বছর, পাক ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২৮৬।  জন্ম ও শিক্ষাজীবন মনোরঞ্জন সেনের জন্ম চট্টগ্রামে। তার পিতার নাম রজনীকান্ত সেন। তিনি দরিদ্র পরিবারের সন্তান ছিলেন। কলেজের প্রথম বার্ষিক শ্রেণিতে পড়ার সময় গুপ্ত বিপ্লবী দলে যোগ দেন।  তথ্যসূত্র     বিষয়শ্রেণী:১৯৩০-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:সূর্য সেন বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:অনুশীলন সমিতি বিষয়শ্রেণী:ভারতের স্বাধীনতা আন্দোলন বিষয়শ্রেণী:২০শ শতাব্দীর রাজনীতিবিদ বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
স্যার উইলিয়াম লোথার, ২য় ব্যারোনেট (সি. ১৬৯৪ - ৬ মার্চ ১৭৬৩) ছিলেন সুইলিংটনের একজন ইংরেজ জমির মালিক এবং গ্রেট ব্রিটেনের ব্যারোনেটেজের একজন ব্যারোনেট।  তিনি ছিলেন স্যার উইলিয়াম লোথারের জ্যেষ্ঠ পুত্র, তার স্ত্রী অ্যানাবেলা মেনার্ডের প্রথম ব্যারোনেট। ২৮ ফেব্রুয়ারী ১৭১৩ সালে সহ-সাধারণ হিসেবে কেমব্রিজের সিডনি সাসেক্স কলেজে ভর্তি হওয়ার আগে তিনি ওয়েকফিল্ড এবং লিডসের স্কুলে শিক্ষিত হন।  তিনি তার পিতার স্থলাভিষিক্ত হন ব্যারোনেট এবং ১৭২৯ সালে পন্টেফ্র্যাক্টের সংসদ সদস্য হিসাবে  তিনি তার পন্টেফ্র্যাক্ট বার্গেজ বিক্রি করতে বাধ্য হন, যেখান থেকে তিনি নির্বাচনী এলাকায় তার বেশিরভাগ প্রভাব অর্জন করেছিলেন, ১৭৪০ সালে সোজা আর্থিক পরিস্থিতিতে, এবং পরের বছর এটি বিলুপ্ত হয়ে গেলে কমন্স ছেড়ে চলে যান।Sedgwick, Romney (1970) "LOWTHER, Sir William, 2nd Bt. (c.1694-1763), of Swillington, Yorks " in The History of Parliament: the House of Commons 1715-1754, edited by R. Sedgwick   তথ্যসূত্র   বিষয়শ্রেণী:লোথার পরিবার বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:সিডনি সাসেক্স কলেজ, কেমব্রিজের প্রাক্তন শিক্ষার্থী বিষয়শ্রেণী:১৭৬৩-এ মৃত্যু বিষয়শ্রেণী:১৬৯০-এর দশকে জন্ম বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের ব্যারোনেটেজের ব্যারোনেট
thumb|right|নথ। নাকের গহনা হল নাকে পরার একটি গয়না।  এই গয়নাটি ভারতীয় উপমহাদেশের মহিলাদের সাথে প্রাচীনকাল থেকে সবচেয়ে বেশি সংযুক্ত। ভারতে প্রায় সব জাতি গোত্রের মহিলারা এই গহনা পরিধান করেন। এই জায়গাগুলিতে, নাকের গহনার প্রতীকী তাৎপর্য আছে এবং এটি সংস্কৃতির সাথে একত্রীভূত, কিন্তু পশ্চিমে, নাকে গহনা পরাকে বিরোধী এবং ঐতিহ্যগত নিয়ম ও মূল্যবোধের পরিপন্থী বলে মনে হতে পারে। নাকের পাটায় ছিদ্র করে সেখানে এই অলঙ্কারটি পরা হয়। প্রকৃতপক্ষে, কানে ছিদ্র করার পরে নাক ছিদ্র করে গয়না পরা হল দ্বিতীয় সর্বাধিক জনপ্রিয় ধরনের শরীর ভেদন (বডি পিয়ার্সিং)।   ভারতে  thumb|right|চেন সহ নথ পরিহিত নববধূ। thumb|নথ (নাকের গহনা) পরিহিত একজন মহারাষ্ট্রীয় মহিলা। দক্ষিণ ভারতীয়, পাস্তুন, পাঞ্জাবি, রাজস্থানী এবং নেপালি জাতিগোষ্ঠীর মধ্যে দুই নাকেই গয়না পরা খুব সাধারণ। এগুলিকে 'নথোরি' বলে। মহারাষ্ট্রে মহিলারা একটি বড় নথোরি পরেন, যেটিতে মুখের এক পাশ ভরে থাকে। বাঙালি মহিলারা বিবাহের পর নাসা পর্দায় ছিদ্র পছন্দ করেন।  নাকের গয়না, বিভিন্ন ভারতীয় ভাষায় যাকে বলা হয় নথ (, ), ৯ম এবং ১০ম শতাব্দীতে জনপ্রিয় হয়ে উঠেছিল, এবং নারীর বৈবাহিক অবস্থার বিভিন্ন প্রতীকের অংশ হয়ে উঠেছিল। এই গয়নাটি পরিহিতার অর্থনৈতিক অবস্থাও প্রদর্শন করত; রাজা, মন্ত্রী এবং ধনী পরিবারের স্ত্রীরা মুক্তা, নীলা এবং কুন্দনেরর তৈরি নথ পরতেন, অন্যান্য সামাজিক অবস্থার মহিলাদের গয়না রুপোর তৈরি হত। ১৫ শতকের পর থেকে, অলঙ্কারটি বেশ জনপ্রিয় হয়ে ওঠে, এবং ১৭শ ও ১৮শ শতাব্দীতে, লবঙ্গ, কাঁটা এবং পেরেক ইত্যাদি ব্যবহার করে এর মধ্যে বৈচিত্র এসেছিল। বর্তমানে প্রচলিত নকশা এবং উপকরণের ব্যবহার শুরু হয়েছিল বিংশ শতাব্দী থেকে।  বাইবেলে উল্লেখ বাইবেলে, ইশাইয়া ৩:২১-এ নাকের গয়নার কথা বলা হয়েছে। এছাড়াও যিহিষ্কেল ১৬:১২, আদি পুস্তক ২৪:৪৭, প্রবচন ১১:২২, এবং হোসেয় ২:১৩-তেও এর উল্লেখ পাওয়া গেছে। নাকের গয়না মহিলাদের সবচেয়ে মূল্যবান অলঙ্কারগুলির মধ্যে একটি ছিল। এগুলি হাতির দাঁত বা ধাতু দিয়ে তৈরি হত এবং মাঝে মাঝে রত্নখচিত থাকত। এগুলি এক ইঞ্চিরও বেশি ব্যাসের হত, এবং মুখের উপর ঝুলে থাকত। এলিয়েজার এই গয়না রেবেকাকে একটি দিয়েছিলেন যেটি ছিল সোনার তৈরি, আর তার ওজন ছিল অর্ধেক শেকেল।   আরও দেখুন   অলঙ্কার   তথ্যসূত্র      বিষয়শ্রেণী:ভারতের অলঙ্কার বিষয়শ্রেণী:গহনার ধরন